הסלון האווירי במוסקבה – ויקיפדיה
קואורדינטות: 55°33′30″N 38°8′47″E﻿ / ﻿55.55833°N 38.14639°E﻿ / 55.55833; 38.14639
ראמנסקוי
הסלון האווירי במוסקבה, רשמית סלון האוויר והחלל הבינלאומי (ברוסית: Международный авиационно-космический салон, בראשי תיבות: МАКС) היא תערוכת תצוגה של מטוסים הנערכת אחת לשנתיים בעיר ז'וקובסקי, במחוז מוסקבה, בשדה התעופה ראמנסקוי, במכון לחקר הטיסה ע"ש גרומוב, לא הרחק מהעיר מוסקבה. הסלון האווירי נפתח לראשונה ב-1993 ומאורגן על ידי סוכנות התעשייה הפדרלית של משרד התעשייה והחל מ-2009 מאורגן על ידי עיריית מוסקבה.
מטרת הסלון האווירי היא הצגת הטכנולוגיות החדשות בתחום התעופה, בעיקר רוסיות, כמו גם פתיחת שוק התעופה הפנימי לתצוגה בפני תעשיית התעופה העולמית ומדינות רבות שולחות נציגים לתערוכה. הסלון האווירי במוסקבה נחשב לתצוגת התעופה הגדולה והחשובה ביותר במזרח אירופה, ובמסגרתו נערכים כנסי תעופה על ידי המכון המרכזי לאירו-הידרו דינמיקה של רוסיה.
הסלון האווירי נערך בעיר ז'וקובסקי, הנחשבת למרכז תעשיית התעופה הרוסית. הסלון האווירי נפתח לראשונה ב-1993 ומאז נערך מדי שנתיים ונמשך במשך 6 ימים, כאשר 3 הימים האחרונים התצוגה פתוחה לכלל הציבור. הסלון האווירי הוא מופע אווירי לכל דבר ומופיעות בו קבוצות אווירובטיקה רבות, צרפתיות (כקבוצת "פטרול דה פראנס", Patrouille Acrobatique de France) ורוסיות (כדוגמת קבוצת האווירובטיקה של חיל האוויר הרוסי, "האבירים הרוסיים"), המופע האווירי נחשב לתצוגת ענק שאורחיו נוהגים לערוך במהלכו פיקניקים.
הסלון האווירי נחשב למאובטח ברמה גבוהה מאוד ומאובטח על ידי יחידות משטרה וכוחות הפנים.
בתערוכה האווירית באוגוסט 2011, הוצגו לראשונה מטוס הנוסעים סוחוי סופרג'ט 100 ומטוס הקרב הרוסי מדור 5, סוחוי T-50.
התערוכה האווירית הבינלאומית ברוסיה (Международная воздухоплавательная выставка), נערכה לראשונה ב-1911 במיכאילובסקי מאנז' בסנקט פטרבורג שאורגן תחילה על ידי החברה הטכנית הרוסית (Русское Техническое общество) שהוקמה ב-1866 לקידום הטכנולוגיה הרוסית.
התערוכה הראשונה נערכה בין ה-23 ל-27 באפריל 1911, וזכתה להצלחה בינלאומית, כשהשתתפו בה 100,000 איש מכל אירופה. התערוכה השנייה נערכה בין ה-25 במרץ ל-8 באפריל 1912, ואורגנה על ידי חברת התעופה המוסקבאית, ביוזמת אבי התעופה הרוסית, ניקולאי ז'וקובסקי. 22 שנים אחר כך, נערכה תצוגה אווירית בינלאומית, ב-18 באוגוסט 1934, ביום חגו של חיל האוויר הסובייטי ולאחר מכן לא נערכו עוד תצוגות תעופה בינלאומיות ברוסיה עד שנת 1992.
בין ה-11 ל-16 באוגוסט 1992 נפתח מופע האוויר של מוסקבה (МосАэроШоу) שהפך מקץ שנה ל-MAKS - סלון האוויר והחלל הבינלאומי ומאז נערך מדי שנתיים ועד מהרה הפך לאירוע תעופה בינלאומי חשוב.
מטוסי קרב בסלון האווירי במוסקבה, אוגוסט 2009
הסלון האווירי של מוסקבה 2005, באתר חיל האוויר הישראלי
הסלון האווירי של מוסקבה 2011, באתר הקהילה היהודית במוסקבה
אוחזר מתוך "https://he.wikipedia.org/w/index.php?title=הסלון_האווירי_במוסקבה&oldid=18482701"	קטגוריות: מחוז מוסקבהתערוכות וירידי תעופהקטגוריות מוסתרות: דפים עם נקודות ציון בוויקינתוניםערכים עם קואורדינטותערכים עם תבניות מיפוי	תפריט ניווט
EnglishDeutschEspañolفارسیSuomiFrançaisMagyarItaliano日本語한국어LietuviųBahasa MelayuNorsk bokmålPortuguêsРусскийSlovenščinaУкраїнськаTiếng Việt中文	עריכת הקישורים	נערך לאחרונה ב־01:59, 16 באפריל 2016.